ЗАДАЧА ЗА САМОСТОЯТЕЛНА РАБОТА

ПО ИНФОРМАЦИОННИ ТЕХНОЛОГИИ- 5 клас

Форматиране на текстов документ(упражнение)

Центрирайте заглавието на текста. Форматирайте абзаците, като изберете отстъп отляво 1 cm, двустранно подравняване, отстъп на първия ред 1,25 cm. Задайте разстояние между абзаците 6 pt, а между редовете – 1,5 реда. Подравнете вдясно името на автора. Преброите от колко абзаца се състои текстът. Съхранете промените. Изпратете готовия файл на ел.поща: g\_jagam@abv.bg

РАЖДАНЕТО НА ЗЕВС

Кронос не бил сигурен, че властта ще остане завинаги в негови ръце. Той се страхувал, че и срещу него някой ден ще се вдигнат децата му и ще го обрекат на същата участ, на каквато той обрекъл баща си Уран. Страхувал се от децата си. И заповядал на жена си Рея да му донася децата, които се раждат, и безмилостно ги поглъщал. Рея изпадала в ужас, като виждала съдбата на децата си. Вече пет бил погълнал Кронос: Хестия, Деметра, Хера, Хадес (Аид) и Посейдон.

Рея не искала да загуби и последното си дете. По съвета на родителите си Уран –Небето, и Гея – Земята, тя се оттеглила на остров Крит и там, в дълбока пещера, ѝ се родил най-малкият син Зевс. В тая пещера Рея скрила сина си от жестокия баща, а нему дала да погълне вместо сина си един продълговат камък, повит в пелени. Кронос не подозирал, че е така измамен от жена си.

А в това време Зевс растял на остров Крит. Нимфите Адрастея и Идея треперели над малкия Зевс, те го отгледали с мляко от божествената коза Амалтея. Пчели носели мед на малкия бог от склоновете на високата планина Дикта. А пред входа за пещерата млади курети удряли щитовете с мечовете си всеки път, когато малкият Зевс заплаквал, за да не чуе плача му Кронос и да не постигне и Зевса участта на братята и сестрите му.

По Николай Кун, „Старогръцки митове и легенди“

**Преподавател: Г.Муратова**